title: Rådets afgørelse (EU) 2015/1023 af 15. juni 2015 om bemyndigelse af visse medlemsstater til i Den Europæiske Unions interesse at acceptere Andorras tiltrædelse af Haagerkonventionen af 1980 om de civilretlige virkninger af internationale barnebortførelser

text:
               30.6.2015

               DA

               Den Europæiske Unions Tidende

               L 163/29

         RÅDETS AFGØRELSE (EU) 2015/1023
   af 15. juni 2015
   om bemyndigelse af visse medlemsstater til i Den Europæiske Unions interesse at acceptere Andorras tiltrædelse af Haagerkonventionen af 1980 om de civilretlige virkninger af internationale barnebortførelser
   RÅDET FOR DEN EUROPÆISKE UNION HAR —
   under henvisning til traktaten om Den Europæiske Unions funktionsmåde, særlig artikel 81, stk. 3, sammenholdt med artikel 218,
   under henvisning til forslag fra Europa-Kommissionen,
   under henvisning til udtalelse fra Europa-Parlamentet (1), og
   ud fra følgende betragtninger:

               (1)

               Den Europæiske Union har sat sig som et af sine mål at fremme beskyttelse af børns rettigheder, jf. artikel 3 i traktaten om Den Europæiske Union. Foranstaltninger til beskyttelse af børn mod ulovlig bortførelse eller tilbageholdelse er en væsentlig del af denne politik.

               (2)

               Unionen har vedtaget Rådets forordning (EF) nr. 2201/2003 (2) (»Bruxelles IIa-forordningen«), der sigter mod at beskytte børn fra de skadelige virkninger af ulovlig bortførelse eller tilbageholdelse og mod at indføre procedurer, der skal sikre, at disse børn hurtigt vender tilbage til deres sædvanlige opholdssted, samt mod at sikre beskyttelse af samværsret og forældremyndighed.

               (3)

               Forordning (EF) nr. 2201/2003 supplerer og styrker Haagerkonventionen af 25. oktober 1980 om de civilretlige virkninger af internationale barnebortførelser (»Haagerkonventionen af 1980«), der på internationalt niveau indfører et system af forpligtelser og en samarbejdsordning mellem de kontraherende stater og mellem centrale myndigheder og sigter mod at sikre hurtig tilbagegivelse af ulovligt bortførte eller tilbageholdte børn.

               (4)

               Alle Unionens medlemsstater er parter i Haagerkonventionen af 1980.

               (5)

               Unionen opfordrer tredjelande til at tiltræde Haagerkonventionen af 1980 og støtter den korrekte gennemførelse af Haagerkonventionen af 1980 ved blandt andet sammen med medlemsstaterne at deltage i de særlige kommissioner, som Haagerkonferencen om International Privatret regelmæssigt organiserer.

               (6)

               En fælles retlig ramme gældende for Unionens medlemsstater og tredjelande vurderes at være den bedste løsning på følsomme sager om international bortførelse af børn.

               (7)

               Haagerkonventionen af 1980 fastsætter, at den finder anvendelse mellem en stat, der tiltræder konventionen, og de kontraherende stater, der har erklæret, at de accepterer tiltrædelsen.

               (8)

               Haagerkonventionen af 1980 tillader ikke, at regionale organisationer for økonomisk integration, som f.eks. Unionen, bliver part i den. Unionen kan derfor ikke tiltræde konventionen og heller ikke deponere en erklæring om accept af en stat, der tiltræder konventionen.

               (9)

               I henhold til Den Europæiske Unions Domstols udtalelse 1/13 falder erklæringer om accept i henhold til Haagerkonventionen af 1980 ind under Unionens eksterne enekompetence.

               (10)

               Andorra deponerede den 6. april 2011 sit tiltrædelsesinstrument til Haagerkonventionen af 1980. Konventionen trådte i kraft for Andorra den 1. juli 2011.

               (11)

               Flere medlemsstater har allerede accepteret Andorras tiltrædelse af Haagerkonventionen af 1980. Det er på baggrund af en vurdering af situationen i Andorra blevet konkluderet, at de medlemsstater, der endnu ikke har accepteret Andorras tiltrædelse, i Unionens interesse vil kunne acceptere Andorras tiltrædelse i henhold til Haagerkonventionen af 1980.

               (12)

               De medlemsstater, der endnu ikke har accepteret Andorras tiltrædelse, bør derfor bemyndiges til at deponere deres erklæring om accept af Andorras tiltrædelse i Unionens interesse i overensstemmelse med betingelserne i denne afgørelse. Kongeriget Belgien, Den Tjekkiske Republik, Forbundsrepublikken Tyskland, Republikken Estland, Irland, Kongeriget Spanien, Den Franske Republik, Den Italienske Republik, Republikken Letland, Republikken Litauen, Den Slovakiske Republik og Republikken Finland, som allerede har accepteret Andorras tiltrædelse af Haagerkonventionen af 1980, bør ikke deponere nye erklæringer om accept, eftersom de eksisterende erklæringer fortsat er gyldige i henhold til international ret.

               (13)

               Det Forenede Kongerige og Irland er bundet af forordning (EF) nr. 2201/2003 og deltager i vedtagelsen og anvendelsen af denne afgørelse.

               (14)

               I medfør af artikel 1 og 2 i protokol nr. 22 om Danmarks stilling, der er knyttet som bilag til traktaten om Den Europæiske Union og til traktaten om Den Europæiske Unions funktionsmåde, deltager Danmark ikke i vedtagelsen af denne afgørelse, som ikke er bindende for og ikke finder anvendelse i Danmark —

         VEDTAGET DENNE AFGØRELSE:
   Artikel 1
   1.   De medlemsstater, der endnu ikke har gjort det, bemyndiges til i Unionens interesse at acceptere Andorras tiltrædelse af Haagerkonventionen af 25. oktober 1980 om de civilretlige virkninger af internationale barnebortførelser (»Haagerkonventionen af 1980«).
   2.   Disse medlemsstater deponerer senest den 16. juni 2016 en erklæring om accept i Unionens interesse af Andorras tiltrædelse af Haagerkonventionen af 1980 med følgende ordlyd:

         »[Fulde navn på MEDLEMSSTAT] erklærer at acceptere Andorras tiltrædelse af Haagerkonventionen af 25. oktober 1980 om de civilretlige virkninger af internationale barnebortførelser i overensstemmelse med Rådets afgørelse (EU) 2015/1023«.

   3.   Hver medlemsstat underretter Rådet og Kommissionen om deponeringen af dens erklæring om accept af Andorras tiltrædelse og meddeler Kommissionen teksten på erklæringen senest to måneder efter deponeringen.
   Artikel 2
   De medlemsstater, der har deponeret deres erklæring om accept af Andorras tiltrædelse af Haagerkonventionen af 1980 inden datoen for vedtagelse af denne afgørelse, fremsætter ikke en ny erklæring.
   Artikel 3
   Denne afgørelse træder i kraft dagen efter offentliggørelsen i Den Europæiske Unions Tidende.
   Artikel 4
   Denne afgørelse er rettet til alle medlemsstater med undtagelse af Kongeriget Belgien, Den Tjekkiske Republik, Kongeriget Danmark, Forbundsrepublikken Tyskland, Republikken Estland, Irland, Kongeriget Spanien, Den Franske Republik, Den Italienske Republik, Republikken Letland, Republikken Litauen, Den Slovakiske Republik og Republikken Finland.

      Udfærdiget i Luxembourg, den 15. juni 2015.

            På Rådets vegne

         Dz. RASNAČS

            Formand

      (1)  Udtalelse af 11. februar 2015 (endnu ikke offentliggjort i EUT).

      (2)  Rådets forordning (EF) nr. 2201/2003 af 27. november 2003 om kompetence og om anerkendelse og fuldbyrdelse af retsafgørelser i ægteskabssager og i sager vedrørende forældreansvar og om ophævelse af forordning (EF) nr. 1347/2000 (EUT L 338 af 23.12.2003, s. 1).


title: 2013/574/EU: Europa-Parlamentets afgørelse af 17. april 2013 om decharge for gennemførelsen af budgettet for EF-Fiskerikontrolagenturet for regnskabsåret 2011

text:
               16.11.2013

               DA

               Den Europæiske Unions Tidende

               L 308/221

      EUROPA-PARLAMENTETS AFGØRELSE

   af 17. april 2013
   om decharge for gennemførelsen af budgettet for EF-Fiskerikontrolagenturet for regnskabsåret 2011
   (2013/574/EU)
   EUROPA-PARLAMENTET,

               —

               der henviser til det endelige årsregnskab for EF-Fiskerikontrolagenturet for regnskabsåret 2011,

               —

               der henviser til Revisionsrettens beretning om årsregnskabet for EF-Fiskerikontrolagenturet for regnskabsåret 2011 med agenturets svar (1),

               —

               der henviser til Rådets henstilling af 12. februar 2013 (05753/2013 — C7-0041/2013),

               —

               der henviser til artikel 319 i traktaten om Den Europæiske Unions funktionsmåde,

               —

               der henviser til Rådets forordning (EF, Euratom) nr. 1605/2002 af 25. juni 2002 om finansforordningen vedrørende De Europæiske Fællesskabers almindelige budget (2), særlig artikel 185,

               —

               der henviser til Europa-Parlamentets og Rådets forordning (EU, Euratom) nr. 966/2012 af 25. oktober 2012 om de finansielle regler vedrørende Unionens almindelige budget og om ophævelse af Rådets forordning (EF, Euratom) nr. 1605/2002 (3), særlig artikel 208,

               —

               der henviser til Rådets forordning (EF) nr. 768/2005 af 26. april 2005 om oprettelse af et EF-fiskerikontrolagentur og om ændring af forordning (EØF) nr. 2847/93 om indførelse af en kontrolordning under den fælles fiskeripolitik (4), særlig artikel 36,

               —

               der henviser til Kommissionens forordning (EF, Euratom) nr. 2343/2002 af 19. november 2002 om rammefinansforordning for de organer, der er omhandlet i artikel 185 i Rådets forordning (EF, Euratom) nr. 1605/2002 om finansforordningen vedrørende De Europæiske Fællesskabers almindelige budget (5), særlig artikel 94,

               —

               der henviser til forretningsordenens artikel 77 og bilag VI,

               —

               der henviser til betænkning fra Budgetkontroludvalget og udtalelse fra Fiskeriudvalget (A7-0109/2013),

               1.

               meddeler den administrerende direktør for EU-Fiskerikontrolagenturet decharge for gennemførelsen af agenturets budget for regnskabsåret 2011;

               2.

               fremsætter sine bemærkninger i nedenstående beslutning;

               3.

               pålægger sin formand at sende denne afgørelse og beslutningen, der er en integrerende del heraf, til den administrerende direktør for EU-Fiskerikontrolagenturet (tidligere benævnt EF-Fiskerikontrolagenturet), Rådet, Kommissionen og Revisionsretten og drage omsorg for, at de offentliggøres i Den Europæiske Unions Tidende (L-udgaven).

         Martin SCHULZ

            Formand

         Klaus WELLE

            Generalsekretær

      (1)  EUT C 388 af 15.12.2012, s. 86.

      (2)  EFT L 248 af 16.9.2002, s. 1.

      (3)  EUT L 298 af 26.10.2012, s. 1.

      (4)  EUT L 128 af 21.5.2005, s. 1.

      (5)  EFT L 357 af 31.12.2002, s. 72.

         EUROPA-PARLAMENTETS BESLUTNING

      af 17. april 2013
      med bemærkningerne, der er en integrerende del af afgørelsen om decharge for gennemførelsen af budgettet for EF-Fiskerikontrolagenturet for regnskabsåret 2011
      EUROPA-PARLAMENTET,

                  —

                  der henviser til det endelige årsregnskab for EF-Fiskerikontrolagenturet for regnskabsåret 2011,

                  —

                  der henviser til Revisionsrettens beretning om årsregnskabet for EF-Fiskerikontrolagenturet for regnskabsåret 2011 med agenturets svar (1),

                  —

                  der henviser til Rådets henstilling af 12. februar 2013 (05753/2013 — C7-0041/2013),

                  —

                  der henviser til artikel 319 i traktaten om Den Europæiske Unions funktionsmåde,

                  —

                  der henviser til Rådets forordning (EF, Euratom) nr. 1605/2002 af 25. juni 2002 om finansforordningen vedrørende De Europæiske Fællesskabers almindelige budget (2), særlig artikel 185,

                  —

                  der henviser til Europa-Parlamentets og Rådets forordning (EU, Euratom) nr. 966/2012 af 25. oktober 2012 om de finansielle regler vedrørende Unionens almindelige budget og om ophævelse af Rådets forordning (EF, Euratom) nr. 1605/2002 (3), særlig artikel 208,

                  —

                  der henviser til Rådets forordning (EF) nr. 768/2005 af 26. april 2005 om oprettelse af et EF-fiskerikontrolagentur og om ændring af forordning (EØF) nr. 2847/93 om indførelse af en kontrolordning under den fælles fiskeripolitik (4), særlig artikel 36,

                  —

                  der henviser til Kommissionens forordning (EF, Euratom) nr. 2343/2002 af 19. november 2002 om rammefinansforordning for de organer, der er omhandlet i artikel 185 i Rådets forordning (EF, Euratom) nr. 1605/2002 om finansforordningen vedrørende De Europæiske Fællesskabers almindelige budget (5), særlig artikel 94,

                  —

                  der henviser til forretningsordenens artikel 77 og bilag VI,

                  —

                  der henviser til betænkning fra Budgetkontroludvalget og udtalelse fra Fiskeriudvalget (A7-0109/2013),

                  A.

                  der henviser til, at Revisionsretten har fastslået, at den har fået rimelig sikkerhed for, at årsregnskabet for EF-Fiskerikontrolagenturet (»agenturet«) for regnskabsåret 2011 er rigtigt, og at de underliggende transaktioner er lovlige og formelt rigtige,

                  B.

                  der henviser til, at Parlamentet den 10. maj 2012 meddelte decharge til EU-Fiskerikontrolagenturets administrerende direktør for gennemførelsen af agenturets budget for regnskabsåret 2010 (6), og i beslutningen med bemærkningerne til dechargeafgørelsen bl.a.:

                              —

                              opfordrede agenturet til at forbedre sit årlige arbejdsprogram ved at inkludere specifikke målbare mål både for politikområdet og for det operationelle område samt ved at etablere SMART-indikatorer

                              —

                              opfordrede den administrerende direktør til fuldt ud at overholde sine pligter til i sin rapport til dechargemyndigheden, som opsummerer beretningen fra den interne revisionstjeneste (IAS), at medtage alle henstillinger og alle foranstaltninger, der træffes i henhold til disse henstillinger

                              —

                              opfordrede agenturet til at revidere sit interne kontrolsystem for at understøtte den administrerende direktørs årlige revisionserklæring og at gennemgå alle sine procedurer, både administrative og operationelle, med efterfølgende dokumentation af arbejdsgangen og den centrale kontrol,

                  C.

                  der henviser til, at agenturets samlede budget for 2011 var på 12 850 000 EUR, sammenlignet med 11 013 000 EUR i 2010, hvilket udgør en stigning på 16,7 %,

                  D.

                  der henviser til, at Unionens oprindelige tilskud til agenturets budget for 2011 var på 11 850 000 EUR (7), hvilket udgør en stigning på 40,90 % i forhold til dets oprindelige tilskud i 2010 (8 410 000 EUR),

         Budgetmæssig og økonomisk forvaltning

                  1.

                  minder om, at Unionens samlede tilskud til agenturets budget for 2011 beløb sig til 12 850 000 EUR;

                  2.

                  konstaterer på baggrund af agenturets endelig årsregnskab for regnskabsåret 2011, at det forpligtede 99 % af de ydede tilskud og udbetalte 89 % af de disponible betalingsbevillinger (eksklusive betalinger hidrørende fra de andre indtægtskilder); konstaterer med tilfredshed, at agenturet i sin årlige aktivitetsrapport for 2011 (8) har forsynet dechargemyndigheden med oplysninger, der viser agenturets samlede budgetgennemførelsesgrad i form af forpligtelser og betalinger; minder om, at agenturet i 2010 forpligtede 98,3 % af de ydede tilskud og udbetalte 85,6 % af de disponible betalingsbevillinger;

         Fremførte bevillinger

                  3.

                  konstaterer på baggrund af agenturets årsregnskab, at 1 160 170 EUR af de forpligtelsesbevillinger, der var indgået ved udgangen af 2011, men endnu ikke udbetalt, blev fremført til 2012; konstaterer endvidere, at annulleringen af uudnyttede betalingsbevillinger (9) fremført fra det foregående regnskabsår udgjorde 151 710 EUR;

                  4.

                  konstaterer på baggrund af årsberetningen, at agenturets automatiske fremførsler af betalingsbevillinger til 2012 for regnskabsåret 2011 beløb sig til 2 161 172 EUR; bemærker endvidere, at hvad angår andelen af betalinger, som overholdt fristerne i finansforordningen, blev 87 % af alle betalinger foretaget inden for de lovbestemte frister. Hvad angår kommercielle fakturaer, blev 79 % betalt inden for de lovbestemte 30 dage, og 91 % af omkostningsanmeldelserne (godtgørelser til personale og eksperter) blev betalt inden for de lovbestemte 45 dage; opfordrer Revisionsretten til at medtage oplysninger om fremførsler i sin beretning om agenturets årsregnskab for regnskabsåret 2012;

         Regnskabssystem

                  5.

                  bemærker på baggrund af det endelige årsregnskab 2011 (10), at agenturets budgetregnskaber forvaltes ved hjælp af regnskabssystemet ABAC, der bygger på periodiseringsprincippet, og at de almindelige regnskaber føres ved hjælp af SAP-systemet, som har direkte kontakt med Kommissionens almindelige regnskabssystem;

         Udbudsprocedurer

                  6.

                  opfordrer agenturet til at forbedre udbudsprocedurerne; bemærker, at Revisionsretten konstaterede svagheder i denne henseende (idet agenturet ikke på tilfredsstillende vis dokumenterede sine overslag over kontraktværdierne i udbudsdokumenterne);

                  7.

                  konstaterer på baggrund af Revisionsrettens beretning, at agenturet bør forbedre gennemsigtigheden i procedurerne ved at indføre mere specifikke kriterier for udvælgelse af de bydende;

                  8.

                  konstaterer med bekymring på baggrund af Revisionsrettens beretning, at agenturet endnu ikke har indført passende procedurer for registrering og regnskabsføring af omkostninger med relation til internt oparbejdede immaterielle aktiver;

         Ansættelsesprocedurer

                  9.

                  konstaterer på baggrund af Revisionsrettens beretning, at agenturet bør forbedre personaleudvælgelsesprocedurerne yderligere (idet stillingsopslagene ikke indeholdt oplysninger vedrørende klager over klageprocedurerne, udvælgelseskomitéens møder var utilstrækkeligt dokumenteret, og ansættelsesmyndigheden i forbindelse med én ansættelse undlod at overholde rækkefølgen på udvælgelseskomitéens liste uden at give nogen begrundelse herfor); mener, at nogle af personalevedtægtens bestemmelser vil kunne udgøre en anseelig administrativ byrde; tilskynder derfor Kommissionen til at tillade en vis grad af forenkling under personalevedtægtens artikel 110, for så vidt angår agenturerne;

                  10.

                  konstaterer på baggrund af den årlige aktivitetsrapport (11), at der blev ansat fire midlertidigt ansatte og én kontraktansat, mens fire midlertidigt ansatte og én kontraktansat forlod agenturet, hvilket resulterede i en besættelsesgrad på 97 % for de stillinger, der forudsås i stillingsfortegnelsen i 2011;

                  11.

                  udtrykker tilfredshed med, at Revisionsretten har erklæret de transaktioner, der ligger til grund for agenturets årsregnskab for det regnskabsår, der afsluttedes i 2011, for i alle væsentlige henseender at være lovlige og formelt rigtige;

                  12.

                  konstaterer på baggrund af agenturets opfølgende rapport, at dokumentationen i forbindelse med ansættelsesprocedurer er blevet ændret i 2012 for at tage hensyn til Revisionsrettens bemærkninger;

         Styring

                  13.

                  konstaterer på baggrund af Revisionsrettens beretning, at et medlem af bestyrelsen i forbindelse med ansættelsesproceduren for den administrerende direktør overtrådte reglerne om udnævnelser til centrale poster ved at bekendtgøre, hvilken kandidat Kommissionen agtede at stemme for; erkender, at bestyrelsesmedlemmernes handlinger ikke er underlagt agenturets kontrol, og at den administrerende direktør derfor ikke er ansvarlig for denne fremgangsmåde;

         Præstation

                  14.

                  bifalder agenturets initiativ med at fortsætte forberedelsen af sine flerårige og årlige arbejdsprogrammer; understreger, at et sådant dokument er en vigtig forudsætning for, at agenturet kan træffe effektive organisatoriske foranstaltninger med henblik på at gennemføre sin strategi og opfylde sine mål; bemærker, at agenturet anlægger et flerårigt perspektiv i sit arbejdsprogram og sin ressourceplanlægning ved at udarbejde et flerårigt arbejdsprogram, en flerårig plan for personalepolitikken og en flerårig strategisk plan for it; bemærker endvidere, at agenturet siden 2010 har haft en strategisk plan for it, som revideres og opdateres årligt;

                  15.

                  understreger betydningen af agenturets opgaver og påskønner dets effektivitet og produktivitet, som Fiskeriudvalget oplevede, under sit besøg hos agenturet i juni 2010 og den29.-30. oktober 2012; bemærker, at der under besøget den 29.-30. oktober 2012 blev drøftet vigtige spørgsmål, som f.eks. oprettelse af »regionale kontrolområder« med henblik på at skabe europæisk merværdi;

         Intern revision

                  16.

                  glæder sig over det initiativ, som agenturet tog i 2008, med at etablere en intern revisionsfunktion, som har til opgave at yde støtte og rådgivning til den administrerende direktør og ledelsen i forbindelse med intern kontrol, risikovurdering og intern revision; bemærker, at agenturet ikke har ansat en intern revisor på fuld tid, men deler vedkommende med Det Europæiske Agentur for Søfartssikkerhed (EMSA) i Lissabon; anerkender i den forbindelse, at der er indgået en serviceleveranceaftale mellem agenturet og EMSA den 17. juni 2008;

                  17.

                  konstaterer fra agenturets interne revisionstjeneste, at agenturet gennemgik såvel indførelsen af interne kontrolstandarder (2008) som den første opfølgning herpå (2009); godtager, at agenturet mener, at resultaterne er blevet gennemført tilstrækkeligt og effektivt;

                  18.

                  anerkender, at den interne revisionsfunktion i 2011 efter særlig anmodning fra den administrerende direktør gennemførte en begrænset revision af lønudbetalingerne med henblik på at vurdere den interne kontrol med lønudbetalingscyklussen med særlig vægt på dokumentationen for betalingsordrerne; konstaterer på baggrund af IAS' beretning (12), at den interne revisionsfunktion også gennemførte en revision med fokus på agenturets inventar- og lagerstyring for at give den administrerende direktør en uafhængig garanti for, at det interne kontrolsystem er tilstrækkeligt og anvendes effektivt i forbindelse med registrering af aktiver;

                  19.

                  konstaterer på baggrund af den årlige aktivitetsrapport, at IAS i 2010 i overensstemmelse med den strategiske plan for 2010-2012 gennemførte en revision af agenturets procedure for budgetgennemførelse samt en risikovurdering af agenturets informationsteknologi;

                  20.

                  anerkender, at IAS i 2011 gennemførte en revision af »kapacitetsopbygning — uddannelse og udvikling« med henblik på at vurdere og give den administrerende direktør og bestyrelsen en uafhængig garanti for, at det interne kontrolsystem er tilstrækkeligt og anvendes effektivt i forbindelse med »kapacitetsopbygning — uddannelse og udvikling«;

                  21.

                  konstaterer på baggrund af IAS' beretning, at den interne revisionsfunktion i 2011 også gennemførte en fuldstændig revision af gennemførelsen af de interne kontrolstandarder i agenturet;

                  22.

                  bemærker, at IAS blev anmodet om at fremlægge en statusrapport samt IAS' strategiske plan for 2013-2015 for agenturets bestyrelse i oktober 2011;

                  23.

                  konstaterer på baggrund af IAS' beretning, at agenturet i 2011 udpegede den interne kontrolkoordinator og udarbejdede interne retningslinjer for risikostyring, herunder proceduren for regelmæssig gennemgang af det interne kontrolsystem og regelmæssig ajourføring af agenturets risikoregister; opfordrer dog centret til at underrette dechargemyndigheden om de yderligere foranstaltninger, det har truffet, og de resultater, der er opnået;

                  24.

                  erkender, at agenturet har truffet de nødvendige foranstaltninger i forbindelse med følgende forhold:

                              —

                              ABAC-adgang til de ved delegation bemyndigede anvisningsberettigede

                              —

                              forsinket betaling

                              —

                              en politik for håndtering af undtagelser og etablering af et centralt undtagelsesregister;

                        konstaterer, at de to meget vigtige henstillinger fra IAS, som vedrørte henholdsvis tilpasning af ABAC-adgangsrettighederne for de ved delegation bemyndigede anvisningsberettigede og fastlæggelse og gennemførelse af en politik for håndtering af undtagelser og et centralt undtagelsesregister, nu fra IAS's side betragtes som værende efterkommet;

                  25.

                  konstaterer på baggrund af agenturets opfølgningsrapport (13), at alle arbejdsgange er dokumenteret, hvad angår indberetningen af undtagelser, og at der allerede er udarbejdet tjeklister for størstedelen af processerne, samt at alle involverede aktørers roller og opgaver i forbindelse med en transaktion er klart defineret, hvilket sammen med rettidig indberetning af undtagelser vil sikre en tilstrækkelig opfølgning på eventuelle uregelmæssigheder;

                  26.

                  henviser i forbindelse med de øvrige bemærkninger, der ledsager dechargeafgørelsen, og som er af horisontal karakter, til sin beslutning af 17. april 2013 (14) om præstation, økonomisk forvaltning og kontrol med agenturer.

         (1)  EUT C 388 af 15.12.2012, s. 86.

         (2)  EFT L 248 af 16.9.2002, s. 1.

         (3)  EUT L 298 af 26.10.2012, s. 1.

         (4)  EUT L 128 af 21.5.2005, s. 1.

         (5)  EFT L 357 af 31.12.2002, s. 72.

         (6)  EUT L 286 af 17.10.2012, s. 169.

         (7)  Endeligt årsregnskab 2011, juni 2012, s. 26.

         (8)  Årlig aktivitetsrapport for 2011, s. 125.

         (9)  Endeligt årsregnskab for 2011, juni 2012, s. 27.

         (10)  Endeligt årsregnskab for 2011, juni 2012, s. 18.

         (11)  Årlig aktivitetsrapport for 2011, s. 122.

         (12)  Årlig intern revisionsberetning for 2011, s. 4.

         (13)  Rapport om de foranstaltninger, der er truffet i lyset af Europa-Parlamentets henstillinger i Parlamentets beslutning af 10. maj 2012, s. 5.

         (14)  Vedtagne tekster, P7_TA(2013)0134 (Se side 374 i denne EUT).


Avis juridique important

|

41993D0362

93/362/EØF: AFGØRELSE TRUFFET AF RÅDET OG SUNDHEDSMINISTRENE, FORSAMLET I RÅDET, af 27. maj 1993 om videreførelse i 1994 af handlingsplanen 1990 til 1994 som led i programmet »Europa mod Kræft«

EF-Tidende nr. L 150 af 22/06/1993 s. 0043 - 0043

AFGOERELSE TRUFFET AF RAADET OG SUNDHEDSMINISTRENE, FORSAMLET I  RAADET, af 27. maj 1993 om viderefoerelse i 1994 af handlingsplanen 1990 til 1994 som led i programmet  »Europa mod Kraeft« (93/362/EOEF)RAADET OG SUNDHEDSMINISTRENE, FORSAMLET I RAADET, HAR   - under henvisning til Traktaterne om Oprettelse af De Europaeiske Faellesskaber, under henvisning til artikel 2, stk. 2, i afgoerelse af 17. maj 1990 om vedtagelse af en  handlingsplan for 1990 til 1994 i forbindelse med programmet for »Europaeisk indsats mod kraeft«, i betragtning af Kommissionens beretning om evalueringen af effektiviteten af den  faellesskabsaktion, der gennemfoeres som led i programmet »Europa mod Kraeft« (1987 til 1992); i betragtning af, at aktionerne boer fortsaette indtil handlingsplanens udloeb med forbehold af den  evaluering, der skal foretages af de gennemfoerte aktioner paa grundlag af beretningen; i betragtning af det bevillingsbeloeb, der er opfoert paa det almindelige budget for 1993 for  gennemfoerelsen af planen; i betragtning af, at der for regnskabsaaret 1994 boer afsaettes tilstraekkelige budgetmidler til at  opretholde et aktivitetsniveau, der i omfang og indhold svarer til de tidligere aars  aktivitetsniveau  - TRUFFET FOELGENDE AFGOERELSE: Eneste artikel Det samlede faellesskabsbidrag, der skoennes noedvendigt til  gennemfoerelsen af handlingsplanen 1990 til 1994, forhoejes fra 50 til 55 mio. ECU. Udfaerdiget i Bruxelles, den 27. maj 1993. T. LUND Formand


title: 2006/906/EF: Rådets afgørelse af 30. november 2006 om EF's holdning i Komitéen for Fødevarehjælp for så vidt angår videreførelsen af konventionen om fødevarehjælp af 1999

text:
               9.12.2006

               DA

               Den Europæiske Unions Tidende

               L 346/26

      RÅDETS AFGØRELSE

   af 30. november 2006
   om EF's holdning i Komitéen for Fødevarehjælp for så vidt angår videreførelsen af konventionen om fødevarehjælp af 1999
   (2006/906/EF)
   RÅDET FOR DEN EUROPÆISKE UNION HAR —
   under henvisning til traktaten om oprettelse af Det Europæiske Fællesskab, særlig artikel 181, sammenholdt med artikel 300, stk. 2, andet afsnit,
   under henvisning til forslag fra Kommissionen, og
   ud fra følgende betragtninger:

               (1)

               Konventionen om fødevarehjælp af 1999 (herefter benævnt »konventionen«) blev indgået af Fællesskabet ved afgørelse 2000/421/EF (1) og videreført ved afgørelser truffet af Komitéen for Fødevarehjælp i juni 2002, juni 2003 og juni 2005, så at den forbliver i kraft til den 30. juni 2007.

               (2)

               Det er både i Fællesskabets og medlemsstaternes interesse, at konventionen videreføres for endnu en periode på et år. Efter konventionens artikel XXV (b) forudsætter videreførelsen, at konventionen om kornhandel af 1995 forbliver i kraft for den samme periode. Kommissionen, der repræsenterer Fællesskabet i Komitéen for Fødevarehjælp, bør derfor ved en rådsafgørelse bemyndiges til at stemme for en sådan videreførelse —

         TRUFFET FØLGENDE AFGØRELSE:
   Eneste artikel
   Det Europæiske Fællesskabs holdning i Komitéen for Fødevarehjælp vil være at stemme for videreførelsen af konventionen om fødevarehjælp af 1999 for en periode på et år på den betingelse, at konventionen om kornhandel af 1995 forbliver i kraft for den samme periode.
   Kommissionen bemyndiges til at udtrykke denne holdning i Komitéen for Fødevarehjælp.

      Udfærdiget i Bruxelles, den 30. november 2006.

            På Rådets vegne

         L. HYSSÄLÄ

            Formand

      (1)  EFT L 163 af 4.7.2000, s. 37.


Avis juridique important

|

31977D0532

77/532/EØF: Kommissionens Afgørelse af 29. juli 1977 om oprettelse af Den rådgivende Foderstofkomité

EF-Tidende nr. L 211 af 19/08/1977 s. 0007 - 0009 den græske specialudgave: Kapitel 03 bind 19 s. 0076  den spanske specialudgave: Kapitel 03 bind 13 s. 0039  den portugisiske specialudgave: Kapitel 03 bind 13 s. 0039

++++  KOMMISSIONENS AFGOERELSE  af 29 . juli 1977  om oprettelse af Den raadgivende Foderstofkomité   ( 77/532/EOEF )  KOMMISSIONEN FOR DE EUROPAEISKE FAELLESSKABER HAR -  under henvisning til traktaten om oprettelse af Det europaeiske oekonomiske Faellesskab , og  ud fra foelgende betragtninger :  Foderstofsektionen er af afgoerende betydning for udviklingen i opdraettet inden for Faellesskabet ;  det er noedvendigt at sikre forbindelse mellem de faktorer , som betinger produktion , handel og forbrug inden for foderstofsektoren samt at raadspoerge erhvervskredse og forbrugere vedroerende disse spoergsmaal ;  landbrugets , industriens , handelens og arbejdstagernes faglige sammenslutninger samt forbrugersammenslutningerne i medlemsstaterne har oprettet organisationer paa faellesskabsplan -  TRUFFET FOELGENDE AFGOERELSE :  Artikel 1  1 . Der oprettes ved Kommissionen en raadgivende foderstofkomité , herefter benaevnt " komiteen " .  2 . Komiteen bestaar af repraesentanter for foelgende oekonomiske grupper : producenter af landbrugsvarer , landbrugskooperativer , industri , handel , arbejdstagere samt forbrugere .  Artikel 2  Komiteen opretter :   - en staaende arbejdsgruppe vedroerende statistikker ,   - en staaende arbejdsgruppe vedroerende proteiner ,   - en staaende arbejdsgruppe vedroerende toerret foder .  Komiteen kan oprette andre arbejdsgrupper for at lette arbejdet .  Artikel 3  1 . Komiteen kan hoeres af Kommissionen om alle problemer i forbindelse med produktion , handel og forbrug inden for foderstofsektoren .  Den tilrettelaegger og forbereder arbejdet for de staaende grupper og de oevrige arbejdsgrupper . Den soerger for , at disse grupper kun omfatter repraesentanter for de sektorer , der beroeres mest direkte af det eller de emner , der forelaegges gruppen .  2 . Det paahviler den staaende arbejdsgruppe vedroerende statistikker at undersoege problemerne i forbindelse med udbud og efterspoergsel inden for foderstofsektoren .  3 . Det paahviler den staaende arbejdsgruppe vedroerende proteiner at undersoege problemerne vedroerende Faellesskabets forsyning med proteiner .  4 . Det paahviler den staaende arbejdsgruppe vedroerende toerret foder at undersoege anvendelsen af reglerne vedroerende den faelles markedsordning for kunsttoerret groentfoder , navnlig de foranstaltninger , som Kommissionen ser sig foranlediget til at traeffe inden for rammerne af disse regler .  5 . Arbejdsgrupperne aflaegger beretning til komiteen om resultaterne af deres arbejde .  Arbejdsgrupperne udpeger en formand og en referent .  6 . Formanden for komiteen kan henlede Kommissionens opmaerksomhed paa oenskeligheden af at hoere komiteen vedroerende en sag , som henhoerer under dens kompetence , og med hensyn til hvilken den ikke er blevet anmodet om at afgive udtalelse . Han goer det isaer efter anmodning fra en af de oekonomiske grupper , der er repraesenteret .  Artikel 4  1 . Komiteen bestaar af seksogtyve medlemmer .  2 . Pladserne fordeles saaledes :   - tretten til producenter og landbrugets andelsvirksomheder , heraf fem fra landbrugets andelsvirksomheder ,   - fire til industrien ,   - tre til handelen ,   - tre til arbejdstagerne ,   - tre til forbrugerne .  Artikel 5  1 . Komiteens medlemmer udnaevnes af Kommissionen efter indstilling fra de erhvervsorganisationer , som er oprettet paa faellesskabsplan , og som er de mest repraesentative for de i artikel 1 , stk . 2 , naevnte oekonomiske grupper . Dog udnaevnes forbrugerrepraesentanterne efter indstilling fra Den raadgivende Forbrugerkomité , oprettet ved Kommissionens afgoerelse af 25 . september 1973 .  For hver af de pladser , der skal besaettes , foreslaar disse organer to kandidater af forskellig nationalitet , kommende fra Faellesskabets medlemsstater .  2 . Komiteens medlemmer udnaevnes for tre aar . Genudnaevnelse kan finde sted . Der betales intet vederlag for arbejdet .  Efter udloebet af de tre aar forbliver komiteens medlemmer i deres hverv , indtil deres efterfoelgere er udnaevnt , eller deres tjenesteperiode e * fornyet .  Et medlems tjenesteperiode ophoerer inden udgangen af de tre aar , hvis han fratraeder eller afgaar ved doeden . Et medlems tjenesteperiode kan ligeledes bringes til ophoer , saafremt den organisation , som har indstillet ham , anmoder om , at en anden traeder i hans sted .  Han erstattes for den resterende tjenesteperiode efter den i stk . 1 fastsatte fremgangsmaade .  3 . Kommissionen offentliggoer til orientering en liste over medlemmerne i De Europaeiske Faellesskabers Tidende .  Artikel 6  Komiteen vaelger for en periode af tre aar en formand og to naestformaend . Valget sker med to tredjedels flertal af de medlemmer , der er til stede ved foerste afstemning , og ved senere afstemninger ved almindeligt flertal af de tilstedevaerende medlemmer .  Naestformaendene vaelges blandt repraesentanterne fra de oekonomiske grupper , som formanden ikke tilhoerer .  Komiteen kan paa de samme betingelser tilknytte andre medlemmer til forretningsudvalget . I saa fald bestaar forretningsudvalget foruden af formanden af mindst én repraesentant for hver af de i komiteen repraesenterede oekonomiske grupper .  Forretningsudvalget forbereder og tilrettelaegger komiteens arbejde .  Artikel 7  Efter anmodning fra en af de repraesenterede oekonomiske grupper kan formanden opfordre en repraesentant for denne gruppe til at overvaere komiteens moeder .  Han kan ogsaa indkalde enhver person , der er saerlig kompetent med hensyn til spoergsmaal , der er opfoert paa dagsordenen , til som sagkyndig at deltage i komiteens moeder ; de sagkyndige deltager kun i droeftelserne af det spoergsmaal , der begrunder deres tilstedevaerelse .  Artikel 8  1 . Komiteen traeder sammen , hvor Kommissionen har sit hjemsted , efter indkaldelse fra denne . Forretningsudvalget traeder sammen efter indkaldelse fra formanden i forstaaelse med Kommissionen .  2 . Repraesentanter for de beroerte tjenestegrene i Kommissionen deltager i komiteens , forretningsudvalgets og arbejdsgruppernes moeder .  3 . Komiteens , forretningsudvalgets og arbejdsgruppernes sekretariatsforretninger varetages af Kommissionens tjenestegrene .  Artikel 9  Komiteens droeftelser angaar de spoergsmaal , om hvilke Kommissionen har anmodet om en udtalelse . Afstemning herom finder ikke sted .  Kommissionen kan , naar den anmoder komiteen om en udtalelse , fastsaette en frist for afgivelsen af denne . De repraesenterede oekonomiske gruppers stillingtagen anfoeres i et moedereferat , som forelaegges Kommissionen .  Afgiver komiteen en enstemmig udtalelse , drager den faelles konklusioner , som vedlaegges referatet .  Resultaterne af droeftelserne meddeles af Kommissionen til Raadet og forvaltningskomiteerne efter anmodning fra disse organer .  Artikel 10  Uden at det beroerer bestemmelserne i traktatens artikel 214 er komiteens medlemmer forpligtet til ikke at videregive oplysninger , som de har faaet kendskab til gennem deres arbejde i komiteen eller arbejdsgrupperne , saafremt Kommissionen over for komiteen eller disse grupper har tilkendegivet , at den oenskede udtalelse eller det stillede spoergsmaal er af fortrolig karakter .  I saa fald deltager kun komiteens medlemmer og repraesentanterne for Kommissionens tjenestegrene i moederne .  Artikel 11  Denne afgoerelse traeder i kraft den 1 . august 1977 .  Udfaerdiget i Bruxelles , den 29 . juli 1977 .  Paa Kommissionens vegne  Finn GUNDELACH  Naestformand


title: Rådets afgørelse 2013/160/FUSP af 27. marts 2013 om ændring af afgørelse 2011/101/FUSP om restriktive foranstaltninger over for Zimbabwe

text:
               28.3.2013

               DA

               Den Europæiske Unions Tidende

               L 90/95

         RÅDETS AFGØRELSE 2013/160/FUSP
   af 27. marts 2013
   om ændring af afgørelse 2011/101/FUSP om restriktive foranstaltninger over for Zimbabwe
   RÅDET FOR DEN EUROPÆISKE UNION HAR —
   under henvisning til traktaten om Den Europæiske Union, særlig artikel 29, og
   ud fra følgende betragtninger:

               (1)

               Den 15. februar 2011 vedtog Rådet afgørelse 2011/101/FUSP (1).

               (2)

               Den 23. juli 2012 og den 18. februar 2013 konkluderede Rådet, at en fredelig og troværdig folkeafstemning om forfatningen i Zimbabwe ville udgøre et vigtigt skridt i forberedelserne af demokratiske valg, og at dette kunne begrunde en øjeblikkelig suspendering af de fleste af EU's resterende målrettede restriktive foranstaltninger over for personer og enheder.

               (3)

               På baggrund af resultatet af folkeafstemningen om forfatningen i Zimbabwe den 16. marts 2013 har Rådet besluttet at suspendere rejseforbuddet og indefrysningen af aktiver for de fleste af de personer og enheder, der er anført i bilag I til afgørelse 2011/101/FUSP. Suspensionen bør tages op til revurdering af Rådet hver tredje måned i lyset af situationen på stedet.

               (4)

               Afgørelse 2011/101/FUSP bør derfor ændres i overensstemmelse hermed —

         VEDTAGET DENNE AFGØRELSE:
   Artikel 1
   Afgørelse 2011/101/FUSP ændres således:

               1.

               Artikel 10, stk. 3, affattes således:
               »3.   De i artikel 4, stk. 1, og artikel 5, stk. 1 og 2, omhandlede foranstaltninger suspenderes indtil den 20. februar 2014, for så vidt som de finder anvendelse på de personer og enheder, der er opført på listen i bilag II. Suspension tages op til revurdering hver tredje måned.«

               2.

               Bilag II erstattes af teksten i bilaget til nærværende afgørelse.

         Artikel 2
   Denne afgørelse træder i kraft på dagen for offentliggørelsen i Den Europæiske Unions Tidende.

      Udfærdiget i Bruxelles, den 27. marts 2013.

            På Rådets vegne

         E. GILMORE

            Formand

      (1)  EUT L 42 af 16.2.2011, s. 6.

      BILAG

            »BILAG II

               DE I ARTIKEL 10, STK. 3, OMHANDLEDE PERSONER OG ENHEDER

            I.   Personer

                        Navn (og eventuelle kaldenavne)

                        1.

                        Abu Basutu, Titus MJ

                        2.

                        Buka (alias Bhuka), Flora

                        3.

                        Bvudzijena, Wayne

                        4.

                        Charamba, George

                        5.

                        Chidarikire, Faber Edmund

                        6.

                        Chigwedere, Aeneas Soko

                        7.

                        Chihota, Phineas

                        8.

                        Chinamasa, Patrick Anthony

                        9.

                        Chindori-Chininga, Edward Takaruza

                        10.

                        Chinotimba, Joseph

                        11.

                        Chipwere, Augustine

                        12.

                        Chombo, Ignatius Morgan Chiminya

                        13.

                        Dinha, Martin

                        14.

                        Goche, Nicholas Tasunungurwa

                        15.

                        Gono, Gideon

                        16.

                        Gurira, Cephas T.

                        17.

                        Gwekwerere, Stephen

                        18.

                        Kachepa, Newton

                        19.

                        Karakadzai, Mike Tichafa

                        20.

                        Kasukuwere, Saviour

                        21.

                        Kazangarare, Jawet

                        22.

                        Khumalo, Sibangumuzi

                        23.

                        Kunonga, Nolbert (alias Nobert)

                        24.

                        Kwainona, Martin

                        25.

                        Langa, Andrew

                        26.

                        Mabunda, Musarashana

                        27.

                        Machaya, Jason (alias Jaison) Max Kokerai

                        28.

                        Made, Joseph Mtakwese

                        29.

                        Madzongwe, Edna (alias Edina)

                        30.

                        Maluleke, Titus

                        31.

                        Mangwana, Paul Munyaradzi

                        32.

                        Marumahoko, Reuben

                        33.

                        Masuku, Angeline

                        34.

                        Mathema, Cain Ginyilitshe Ndabazekhaya

                        35.

                        Mathuthu, Thokozile

                        36.

                        Matibiri, Innocent Tonderai

                        37.

                        Matiza, Joel Biggie

                        38.

                        Matonga, Brighton

                        39.

                        Mhandu, Cairo (alias Kairo)

                        40.

                        Mhonda, Fidellis

                        41.

                        Midzi, Amos Bernard (Mugenva)

                        42.

                        Mnangagwa, Emmerson Dambudzo

                        43.

                        Mohadi, Kembo Campbell Dugishi

                        44.

                        Moyo, Jonathan

                        45.

                        Moyo, Sibusio Bussie

                        46.

                        Moyo, Simon Khaya

                        47.

                        Mpofu, Obert Moses

                        48.

                        Muchena, Henry

                        49.

                        Muchena, Olivia Nyembesi (alias Nyembezi)

                        50.

                        Muchinguri, Oppah Chamu Zvipange

                        51.

                        Mudede, Tobaiwa (alias Tonneth)

                        52.

                        Mujuru, Joyce Teurai Ropa

                        53.

                        Mumbengegwi, Simbarashe Simbanenduku

                        54.

                        Murerwa, Herbert Muchemwa

                        55.

                        Musariri, Munyaradzi

                        56.

                        Mushohwe, Christopher Chindoti

                        57.

                        Mutezo, Munacho

                        58.

                        Mutinhiri, Ambros (alias Ambrose)

                        59.

                        Mzembi, Walter

                        60.

                        Mzilikazi, Morgan S.

                        61.

                        Nguni, Sylvester

                        62.

                        Nhema, Francis

                        63.

                        Nyanhongo, Magadzire Hubert

                        64.

                        Nyoni, Sithembiso Gile Glad

                        65.

                        Rugeje, Engelbert Abel

                        66.

                        Rungani, Victor TC

                        67.

                        Sakupwanya, Stanley

                        68.

                        Savanhu, Tendai

                        69.

                        Sekeramayi, Sydney (alias Sidney) Tigere

                        70.

                        Sekeremayi, Lovemore

                        71.

                        Shamu, Webster Kotiwani

                        72.

                        Shamuyarira, Nathan Marwirakuwa

                        73.

                        Shungu, Etherton

                        74.

                        Sibanda, Chris

                        75.

                        Sibanda, Misheck Julius Mpande

                        76.

                        Sigauke, David

                        77.

                        Sikosana, Absolom

                        78.

                        Tarumbwa, Nathaniel Charles

                        79.

                        Tomana, Johannes

                        80.

                        Veterai, Edmore

                        81.

                        Zimondi, Paradzai

            II.   Enheder

                        Navn

                        1.

                        Cold Comfort Farm Trust Co-operative

                        2.

                        Comoil (PVT) Ltd

                        3.

                        Famba Safaris

                        4.

                        Jongwe Printing and Publishing Company (PVT) Ltd (alias Jongwe Printing and Publishing Co., alias Jongwe Printing and Publishing Company)

                        5.

                        M & S Syndicate (PVT) Ltd

                        6.

                        OSLEG Ltd (alias Operation Sovereign Legitimacy)

                        7.

                        Swift Investments (PVT) Ltd

                        8.

                        Zidco Holdings (alias Zidco Holdings (PVT) Ltd)«